**A128.**

|  |  |
| --- | --- |
| *Ferdinand an Margareta.* | *1525 März 8. Innsbruck.* |

Fürsprache zugunsten des Herrn Jehan de la Cuvellerye.

Intercession on behalf of Jehan de la Cuvellerye.

Lille, Arch. départ. Lettres missives, portf. 50. Original. Beigefügt ist das Gesuch des Jehan le Cuvellerye.

Druck: Familienkorrespondenz Bd. 1, Nr. 128, S. 270-271.

Mme, de la part de sr Jehan de la Cuvelerye, presbytre, mon chappellain, m’a est remonstré, comme passéz trois ans il ait obtenu de l’empereur monsr certain premarias preces sur les collations des doyen et chapitre de la salle de Valenchiennes et que depuis est escheute vacquante une prebende en icelle eglise à la collation desd. du chappitre. Laquelle en vertu desd. preces led. remonstrant et ses procureurs ont deuement accepté, à quoi contrevenant ung nommé Daniel de la Chappelle, selleur de Cambray, s’est entremis et à icellui ont lesd. doyen et chappitre donné et conferé lad. prebende, pour laquelle cause s’est entre lesd. parties esmeu proces pardevant les president et gens du grant conseil à Malines au grant regret, dommaige et interest dud. remonstrant. Parquoi vous supplie, mme, de à ma contemplacion et requeste il vous plaise tenir la main envers ceulx dud. grant conseil, actendu mesmement que led. proces est prest à juger qu’ilz lui administrent sans longue dilacion bon et brief droit de justice au prouffit de celle des parties qu’il appartiendra, et l’avoir en son bon droit pour recommandé. En quoi me ferez honneur et plaisir. Atant, mme, ma bonne tante, je prie dieu qui vous doint bonne vie et longue.

D’Ysbroug, ce 8e de mars ao 25.

Vostrea) bon et humble nepveur Ferdinandus.

a) von vostre an eigenhändig.