**A198.**

|  |  |
| --- | --- |
| *Ferdinand an Margareta.* | *1526 Mai 20. Speier.* |

1. Empfing Mg’s Brief vom 5. Mai. 2. Aufstand in Mailand. 3. Weitere fünfwöchige Prorogation in dem Prozesse von Maastricht.

1. Has received Mg's letter dated May 5. 2. Uprising in Milan. 3. Another five-week prorogation in the trial in Maastricht.

Brüssel, Arch. gén. Papiers de lʼÉtat et de lʼAud., vol. 93, Bl. 14. Original.

Druck: Familienkorrespondenz Bd. 1, Nr. 198, S. 386-387.

1] Mme, ma bonne tante, humblement et de bon cueur à [vostre bonne]a) grace me recommande. Mme, j’ai receu vostre lettre du 5e de ce mois et entendu les nouvelles y contenues dont, veu que assez bonne espace estoit que ne m’avies escript, ai esté tres joieulx et vous en mercie bien humblement, suppliant y vouloir souvent continuer, et pour ma part ferai tousiours le semblable.

2] Quant aux nouvelles d’Ytalie, les affaires sont tousiours ou mesme estat, combien que ceulx de la ville de Milan puis quelques jours s’estoient levéz et mis en armes contre noz gens, pour ce que à cause de la grande neccessité d’argent qu’ilz avoient vouloient sur lad. ville faire quelque composicion pour les survenir. A cause de laquelle motion nosd. gens vouloient sacquaigés lad. ville, mais l’a dieu mercis, la chose est bien appaisée et actend l’on illecq la venue de monsr de Bourbon, car de longtemps les bateaulx sont partis pour l’aller querre. S’il me survient quelque autre chose, rendrai tousiours devoir vous en incontinant participer.

3] Touchant l’affaire de Mastrecht dont dictes, mme, le terme de trois sepmaines estre trop court pour pouoir traicter d’icellui, comme vous en avoie escript, j’ai de rechief suivant vostre desir obtenu prorogacion de cinq sepmaines, durant lequel temps vous prie, mme, y faire telle provision que plus grant mal ne s’en ensuive, car autrement la chambre imperiale y procedera plus avant. Mme, ma bonne tante, je prie atant le createur qui vous doint bonne vie et longue.

De Spiere, ce 20e de mai ao 26.

Vostreb) bon et humble nepveu Ferdinandus.

Rückwärts Adresse: A mme, ma bonne tante, mme l’arclriducesse d’Austrice, ducesse et contesse de Bourgoingne, regente et gouvernante etc.

*1]* a) *Lücke.*

*Der Brief Mg's vom 5. Mai wurde nicht aufgefunden.*

*2] Der blutige Aufstand in Mailand erfolgte am 16. Juni. Es kam auch zu Plünderungen vonseiten der schlecht bezahlten kaiserlichen Söldner, die nur mit Mühe hintangehalten werden konnten. Baumgarten 2, S. 507f.*

*3]* b) *von* vostre *an eigenhändig.*

*Vgl. Nr. A191.*